Аляксандр Генадзьевіч выхаваў некалькі пакаленняў юнг, матросаў, капітанаў, якія няхай і не сталі прафесійнымі маракамі, затое выраслі фізічна моцнымі і вынослівымі людзьмі, з павагай адносяцца да воднага багацця краіны. Педагог упэўнены, што ўменні і навыкі, атрыманыя вучнямі падчас заняткаў водным турызмам, абавязкова спатрэбяцца ім у жыцці. А яшчэ яны ніколі не пакінуць на беразе рэчкі смецце. Наогул, без пашаны да роднай зямлі складана быць турыстам-воднікам, як нельга падарожнічаць на байдарках і не быць рамантыкам, летуценнікам.